
לכבוד 

שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
תלמידי ובוגרי מגמות טכנולוגיות לפי פיקוח
סימוכין: מכתבך מיום 15.7.19
         
ראשית, אני מודה על פנייתך מהיום, כמופיע בסימוכין למכתבי זה.
בבקשת המידע שהעברת למשרדנו – הכלכלה והתעשייה, ביקשת לקבל מידע אודות תלמידי ובוגרי מגמות טכנולוגיות לפי פיקוח.
בבקשת המידע, צוין על ידך כי המידע הנדרש לך הינו - הן ביחס למוסד הלימודים והן בהלימה למגמה הטכנולוגית. 
בהקשר דנן, ביקשת לקבל נתונים אודות מספר תלמידים במגמות בחתך שכבתי, % בעלי תעודת גמר טכנולוגית  / בגרות מלאה / בגרות במתמטיקה (לפי יחידות לימוד), סוגי הסמכה ומסלולי יג' ויד' וכיו"ב.
משרדנו ערך בדיקה ומצא כי הנושאים בגינם פנית למשרדנו אינם בתחום אחריותנו וככל שניתן להניח, מבלי כמובן להתחייב, יש להם רלוונטיות למשרד החינוך ו/או למשרד העבודה, הרווחה והשירותים החברתיים.
בהקשר זה, וככל שהדברים יתבררו כקשורים למשרד העבודה, אבקש להביא לידיעתך כי בחודש יולי 2016, התקבלה החלטת ממשלה מס' 1754, שעניינה: העברת תחום התעסוקה ממשרד הכלכלה והתעשייה למשרד הרווחה והשירותים החברתיים.
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל, יחידות התעסוקה ("זרוע עבודה") של משרדנו (במתכונתו הקודמת), הועברו למשרד הרווחה והשירותים החברתיים והן אינן נמנות יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.
לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד העבודה, הרווחה והשירותים החברתיים, לשם קבלת המידע. 
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה








העתק: עו"ד אמל כולאב, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101



image1.png
"WYNm n73730 1Ivn
VTR wIIn 7V Annnn




image2.png




